I 1937 giftet han seg med Annelise Bahr som han hadde truffet under sommer-OL og i 1938 fikk de sønnen Arndt von Bohlen und Halbach. Han steg i gradene innen familiebedriften og fra 1940 tok han over det meste av den daglige ledelsen etter at faren trakk seg mer tilbake med sviktende helse. I 1943 ble han formelt øverste leder i Kruppkonsernet etter faren og eierskapet ble overført til ham fra moren Bertha. Han ble arrestert 11. april 1945 av de allierte styrkene ved andre verdenskrigs avslutning og Villa Hügel ble konfiskert og tatt i bruk av den amerikanske militæradministrasjonen.